নওগাঁ জোনাল ব্যবস্থাপক মেজবাহুর রহমান জানান, প্রসাদপুর শাখার ব্যবস্থাপক হাবিবুর রহমানের বিরুদ্ধে আনা অভিযোগ অনেকাংশে সত্য বলে প্রাথমিকভাবে প্রমানিত হয়েছে। অচিরেই তদন্ত রিপোর্ট দাখিল ও প্রকাশ করা হবে। রাকাব প্রধান কার্যালয়ের সহকারি মহা ব্যবস্থাপক ও প্রধান তদন্ত কর্তকর্তা রনজিত কুমার সেন গ্রাহক এদদাদুল হকের ঋণের ফাইল দেখে বলেন, দলিল সম্পাদন এবং পে-টু ক্যাশ লেখার পরেও কেন ঋণ বিতরণ করা হয়নি, তা তার বোধগম্য হচ্ছে না। এ কারণে অভিযোগের সত্যতা কিছটা হলেও পাওয়া যায়। তবে তদন্ত রিপোর্ট আগামী ৭/৮ দিনের মধ্যে সংশ্লিষ্ট কর্তৃপক্ষের নিকট দাখিল করা হবে। তার আগে কিছু বলা যাবে না বলেও তিনি কৌশলে এড়িয়ে যান।